Keskmine inimene

Keskmiseks inimeseks ehk standardinimeseks ehk ideaalinimeseks (inglise standard man, reference man, reference person) nimetatakse kujutletavat (teoreetilist) inimese (indiviidi) mudelit. 

Ideaalinimest iseloomustavad teatud inimrühma omaduste keskmised väärtused, näiteks keskmine vanus, füüsiline vastupidavus, tervislik seisund ja keskmine laste arv.Uno Mereste, Majandusleksikon I, A-M, Eesti Entsüklopeediakirjastus, lk 358, 2003, ISBN 9985 70 130 5

Tänapäeval võidakse keskmise inimese mõistet kasutada ka muudes valdkondades peale statistika.

ICRP keskmine inimene

Meditsiinis kasutatakse keskmise inimese mudelit nimetusega ICRP keskmine inimene (inglise standard man, reference man, ICRP reference Man, reference person). 

ICRP keskmise inimese mudel leiab kasutust mitmesugustes füsioloogia- ja toksikoloogiaarvestustes, näiteks kiiritusdooside kohta."Meditsiinisõnastik" 341:2004.  

Rahvusvahelise Radioloogiakaitse Komisjoni (ICRP – International Commission of Radiological Protection) 1974. aasta definitsiooni kohaselt on keskmise inimese (mehe) vanus 20–30 aastat, kehakaal 70 kg, pikkus 170 cm, nahavärvus hele. Tema tervislik seisund olevat hea (terve). Ta olevat kas lääneeurooplane või põhjaameeriklane ja elavat piirkonnas, kus keskmine temperatuur on 10–20 °C. 

Algselt arvestati 'keskmise inimesena' meest. Kasutusel on ka mudelid 'keskmise naise' ja 'keskmise lapse' tarvis.Ellis KJ.,man and woman more fully characterized. Variations on the basis of body size, age, sex, and race., Biol Trace Elem Res. 1990 Jul-Dec;26-27:385-400., Veebiversioon (vaadatud 13.03.2014) (inglise keeles)

Viited

 Välislingid 
International Atomic Energy Agency, Reference Asian Man: Ingestion and Organ Content of Trace Elements of Importance in Radiological Protection, June 2008, IAEA-TECDOC-1592, Veebiversioon (vaadatud 13.03.2014) (inglise keeles)  

Selles artiklis on kasutatud ingliskeelset artiklit :en:Standard person seisuga 13.03.2014.

Kategooria:Meditsiin
Kategooria:Radioloogia
Kategooria:Statistika